ΚΑΝΟΝΙΣΜΟΣ ( ΕΟΚ ) αριθ . 4073/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για τροποποίηση του κανονισμού ( ΕΟΚ ) αριθ . 1975/82 για την επιτάχυνση της γεωργικής ανάπτυξης σε ορισμένες περιοχές της Ελλάδας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής ( 1 ),

τη γνώμη του Ευρωπαϊκού Κοινοβουλίου ( 2 ),

Εκτιμώντας:

ότι, σύμφωνα με τον κανονισμό ( ΕΟΚ ) αριθ . 1975/82 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3157/87 ( 4 ), η Ελληνική Δημοκρατία έθεσε σε εφαρμογή πρόγραμμμα σχετικό με τις εργασίες και άλλες δραστηριότητες που αφορούν την ανάπτυξη των ορεινών και μειονεκτικών περιοχών σε 22 νομούς της χώρας, το οποίο εγκρίθηκε με την απόφαση 83/387/ΕΟΚ της Επιτροπής ( 5 )- ότι στο άρθρο 16 παράγραφος 2 του εν λόγω κανονισμού προβλέπεται ότι, πριν τη λήξη της διάρκειας της κοινής δράσης, το Συμβούλιο αποφασίζει, μετά από πρόταση της Επιτροπής, εάν θα πρέπει να παραταθεί η δράση - ότι η εξέλιξη του προγράμματος προσέκρουσε σε δυσχέρειες που οφείλονται ιδίως στις αλλαγές ορισμένων προτεραιοτήτων, στις περιορισμένες χρηματοδοτικές δυνατότητες του προϋπολογισμού του ενδιαφερόμενου κράτους μέλους και σε διοικητικά προβλήματα - ότι, λόγω αυτών των δυσχερειών, σημειώθηκε κατά την εφαρμογή του προγράμματος σωρεία καθυστερήσεων - ότι η κατάσταση αυτή οδήγησε στην αναθεώρηση του αρχικού προγράμματος, η οποία εγκρίθηκε με την απόφαση 88/425/ΕΟΚ της Επιτροπής ( 6 )- ότι η αναθεώρηση αυτή δεν αρκεί για να εξαλειφθούν οι καθυστερήσεις που συσσωρεύθηκαν κατά την υλοποίηση του προγράμματος και για να καταστεί δυνατή η χρηματοδότησή του - ότι θα πρέπει, συνεπώς, να παραταθεί μέχρι τις 31 Δεκεμβρίου 1989 η διάρκεια της κοινής ενέργειας και να αυξηθεί το ποσοστό της κοινοτικής συμμετοχής για να επιτευχθούν, στο μέτρο του δυνατού, οι στόχοι του προγράμματος, λαμβάνοντας υπόψη την ανάγκη να δοθεί, στο πλαίσιο της μεταρρύθμισης των διαρθρωτικών ταμείων, ιδιαίτερη έμφαση στις περιοχές της Κοινότητας που παρουσιάζουν καθυστέρηση στην ανάπτυξή τους - ότι η αύξηση του ποσοστού της κοινοτικής συμμετοχής θα πρέπει να κυμανθεί σε διαφορετικά επίπεδα, λαμβανομένων υπόψη των αναγκών των διαφόρων τομέων τους οποίους αφορά το πρόγραμμα και συγχρόνως των κοινοτικών προτεραιοτήτων - ότι θα πρέπει, κατά συνέπεια, το ποσοστό της κοινοτικής συμμετοχής να ανέλθει σε 70 % όσον αφορά την αγροτική υποδομή, την ανάπτυξη της εκτροφής βοοειδών, προβατοειδών και αιγοειδών, και τα δασικά μέτρα, και σε 60 % όσον αφορά την άρδευση και τη βελτίωση των εξοπλισμών με σκοπό τη γεωργική εκπαίδευση και την έγγεια βελτίωση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ο κανονισμός ( ΕΟΚ ) αριθ . 1975/82 τροποποιείται ως εξής :

1 . Στο άρθρο 16, η παράγραφος 1 αντικαθίσταται από το ακόλουθο κείμενο :

"1 . Η κοινή ενέργεια διαρκεί από την ημερομηνία έγκρισης του προγράμματος που αναφέρεαται στο άρθρο 1 παράγραφος 4 μέχρι τις 31 Δεκεμβρίου 1989 ." 2 . Το άρθρο 18 τροποποιείται ως εξής :

i) Στην παράγραφο 2, προστίθεται το ακόλουθο εδάφιο :

"Ωστόσο, όσον αφορά τις δαπάνες που πραγματοποιούνται από τις 29 Ιουλίου 1988, το Ταμείο επιστρέφει στην ελληνική κυβέρνηση, εντός των ορίων των μέγιστων επιλέξιμων ποσών που αναφέρονται στο πρώτο εδάφιο, το ακόλουθο ποσοστό των πραγματικών δαπανών της :

- 70 % για τις εργασίες που αναφέρονται στο άρθρο 4 . Ωστόσο, το ποσό αυτό δεν μπορεί να υπερβαίνει το 60 % του συνολικού κόστους της επένδυσης,

- 70 % για τα μέτρα και τις εργασίες που αναφέρονται στο άρθρο 10 παράγραφος 1 και στο άρθρο 14 παράγραφος 1,

- 60 % για τις εργασίες και τα μέτρα που αναφέρονται στα άρθρα 6 και 8 και στο άρθρο 12 παράγραφος 1 ." ii ) Η παράγραφος 2.α) αντικαθίσταται από το ακόλουθο κείμενο :

"2.α ) Κατά την έγκριση προσαρμογής του προγράμματος που αναφέρεται στο άρθρο 1 παράγραφος 4, σύμφωνα με τη διαδικασία που αναφέρεται στο άρθρο 21, η Επιτροπή μπορεί να τροποποιεί τα όρια που αναφέρονται στην παράγραφο 2 πρώτο εδάφιο χωρίς, ωστόσο, να υπερβαίνει το προβλεπόμενο κόστος που αναφέρεται στο άρθρο 16 παράγραφος 3 ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Δεκεμβρίου 1988 .

Για το Συμβούλιο Ο Πρόεδρος Γ . ΠΟΤΤΑΚΗΣ ( 1) ΕΕ αριθ . C 294 της 18 . 11 . 1988, σ . 5 .

( 2 ) Γνώμη που διατυπώθηκε στις 16 Δεκεμβρίου 1988 ( δεν έχει ακόμα δημοσιευτεί στην Επίσημη Εφημερίδα ).

( 3 ) ΕΕ αριθ . L 214 της 22 . 7 . 1982, σ . 1 .

( 4 ) ΕΕ αριθ . L 301 της 24 . 10 . 1987, σ . 3 .

( 5 ) ΕΕ αριθ . L 222 της 13 . 8 . 1983, σ . 43 .

( 6 ) ΕΕ αριθ . L 208 της 2 . 8 . 1988, σ . 28 .